།བདེ་མཆོག་འཁོར་ལོའི་སྦྱིན་སྲེག་གི་ཁྱད་པར་རོ་སྲེག་གི་ཆོག་བཞུགས་སོ། །
༄༅༅། །ད་ནི་བདེ་མཆོག་འཁོར་ལོའི་སྦྱིན་སྲེག་གི་ཁྱད་པར་རོ་སྲེག་གི་ཆོ་ག་བརྗོད་
པར་བྱ་སྟེ། དེ་ལ་ཡང་སྦྱོར་བ་དང༌། དངོས་གཞི་དང༌། རྗེས་ཀྱི་ཆོ་གའོ། །དང་པོར་རོ་སྦྱང་བའི་
ཆོ་ག་ནི། སྙིང་རྗེ་ཆེན་པོ་བསྐྱེད་ནས་ཁྲུས་ལ་སོགས་པ་སྔོན་དུ་འགྲོ་བའི་རང་གི་ལྷའི་མངོན་
པར་རྟོགས་པ་བསྡུས་པ་རྫོགས་པར་བསྒོམས་ཏེ། ཁྱད་པར་སྐྱེས་བུ་འཆི་ཁ་མ་དེའི་ཡིད་དད་པ་
སྐྱེར་བཅུག་ནས། ལྷའི་ཐུགས་ཀའམ། མཛོད་སྤུ་ལས་སྔགས་ཀྱི་འོད་ཟེར་གྱི་ཕྲེང་བ་མཐའ་
ཡས་པ་དང་བཅས་པ་འཕྲོས་པས་དེའི་གནས་གསུམ་དུ་ཐིམ་ནས་སྡིག་པ་དང༌། སྒྲིབ་པ་
ཐམས་ཅད་བྱང་བར་བསམ་ཞིང༌། འཆི་ཁ་མ་དེའི་རྣ་བར་སྔགས་བརྒྱ་རྩ་ལ་སོགས་པ་བརྗོད་
པར་བྱས་ལ། མཐར་དེའི་ནུས་པས་བསྒྲུབ་བྱའི་ལུས་ཐམས་ཅད་ཚེ་དང་ཡེ་ཤེས་ཀྱི་བདུད་རྩིས་
-440-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
གང་བར་བསམས་ཏེ། དེས་ཚེ་འཕེལ་བའམ། མིན་ཡང་ངན་སོང་དུ་འགྲོ་བར་མི་འགྱུར་རོ། །
ཡང་དེ་ཉིད་ཤི་སྟེ་དུས་ལས་འདས་ན།
དེ་ལ་སོགས་པའི་སེམས་ཅན་ཐམས་ཅད་ལ་བྱམས་པ་
དང༌། སྙིང་རྗེ་ཚད་མེད་པ་བསྐྱེད་ཅིང༌། དེ་ལ་དངོས་སུ་བདག་ལས་གཞན་པའི་མགོན་མེད་པར་
མཐོང་ནས་ཆོ་ག་རྣམ་པར་དག་པས་རང་གི་ལྷའི་མངོན་རྟོགས་རྒྱས་བསྡུས་ཅི་རིགས་པར་
བསྒོམས་ཏེ། གཙང་མའི་སའམ། ཏིལ་ལམ། ཡུངས་ཀར་རམ། ཆུ་ལ་རང་གི་ལྷའི་སྔགས་ལ།
ཆེ་གེ་མོའི་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ། ཞེས་པའི་མཐའ་རྟེན་ཅན་བརྒྱ་སྟོང་ལ་
སོགས་པ་བཟླས་ནས་བྲབ་ཅིང་། ཤི་ནས་ཞག་གསུམ་འདས་པ་ཡིན་ན། རོ་དེ་ཉིད་ལས་
ཐམས་ཅད་པའི་ཆུ་དང་། ལས་སྔགས་བཟླས་པས་བསང་། ཤུ་ནྱ་ཏས་སྟོང་པར་བསྒོམས་ཏེ།
སྟོང་པའི་ངང་ལས་ཚེ་འདས་ཀྱི་མིང་ཡིག་དང་པོ་ཐིག་ལེས་བརྒྱན་པའམ། ནཾ་ལས་ཚེ་འདས་
ཇི་ལྟ་བར་བསྐྱེད་པའམ། ཧཱུཾ་ལས་རྡོ་རྗེ་སེམས་དཔའ་དམ་པར་བསྐྱེད་ལ། རྡོ་རྗེ་བསྡམས་པ་
ལས་མཛུམ་མོ་གཉིས་ལྕགས་ཀྱུ་ལྟར་བྱས། མཐེ་བོང་མཐེའུ་ཆུང་གཉིས་མཉམ་པར་སྦྱར་བ་
ཉིད་ཤི་བ་དེའི་མགོ་བོར་བཞག་ཅིང་། བདག་གི་སྙིང་ཁའི་ཧཱུཾ་དང་། རྟེན་གྱི་སྙིང་ཁ་ལས་འོད་
འཕྲོས་པས། ཁམས་གསུམ་གང་ན་གནས་པ་ནས་ཚེ་འདས་ཀྱི་རྣམ་ཤེས་བཀུག་པར་
བསམས་ལ། ངག་ཏུ་ན་མོ་སངས་རྒྱས་ཀྱི་བདེན་པ་དང་། ཆོས་ཀྱི། དགེ་འདུན་གྱི། གསང་
སྔགས་དང༌། རིག་སྔགས་ཀྱི་རྒྱལ་པོ་ཁྲོ་བོ་རྣམས་ཀྱི་བདེན་པ་དང༌། གཟུངས་སྔགས་ཀྱི་རྒྱལ་
མོ་ཁྲོ་མོ་རྣམས་ཀྱི་དང༌། སངས་རྒྱས་བཅོམ་ལྡན་འདས་བདེ་མཆོག་འཁོར་ལོའི་ལྷ་ཚོགས་
རྣམས་ཀྱི་བདེན་པ་དང་། བདེན་པ་ཆེན་པོའི་བྱིན་གྱིས་བརླབས་ཀྱིས་ཚེ་ལས་འདས་པ་ཆེ་གེ་
མོའི་རྣམ་པར་ཤེས་པ་དང༌། ཁམས་གསུམ་སྐྱེ་གནས་བཞི་གང་ན་གནས་ཀྱང་འདིར་མཆིས་
པར་གྱུར་ཅིག། བཛྲ་སཏྭ་ཧཱུཾ་ཛཿཞེས་པས་ཚེ་འདས་ཀྱི་རྣམ་ཤེས་བཀུག། འདོད་པའི་རྒྱལ་པོའི་
ཕྱག་རྒྱ་བཅས་ཏེ། ༀ་ཊཀྐི་ཧཱུཾ་ཛཿༀ་ཤོ་དྷ་ནི་ཤོ་དྷ་ནི་སརྦ་པཱ་པཾ་ཨ་པ་ནི་ཡ་ཧཱུྃ་གི་སྡིག་དགུག།
-441-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྡོ་རྗེ་ཁུ་ཚུར་གཉིས་ཀྱི་ནང་ཕྱོགས་སུ་མཛུབ་མོ་གཉིས་ལྕགས་སྒྲོག་ལྟར་བཅིངས་ནས་གྱེན་
དུ་ལེགས་པར་འབབ་ཅིང་འགྲོལ་བས་ལྟུང་བས་ལྟུང་བ་སློབ་པའི་ཕྱག་རྒྱ་བཅས་ཏེ།
ཨོཾ་སརྦ་
ཨ་པ་ཡ་ཀརྵ་ན་བི་ཤོ་དྷ་ན་བཛྲ་ས་མ་ཡ་ཧཱུྃ་ཕཊ། ཅེས་པས་ངན་སོང་བཀུག་ནས། ཛཿཧཱུཾ་བཾ་
ཧོཿས་རྟེན་ལ་བསྟིམ། སྡིག་པ་དྲལ་བའི་ཕྱག་རྒྱ་རྡོ་རྗེ་བསྡམས་པ་ཡང་ཡང་བཀྲོལ་བས། ཨཽ་
སརྦ་ཨཱ་ཝ་ར་ཎཱ་ནི་བི་ཤོ་དྷ་ནི་ཧཱུྃ་ཕཊ། ༀ་ཤྲཱི་ཧ་ཧ་ཧཱུྃ་ཕཊ་སྭཱ་ཧཱ། ཞེས་པ་དང༌། རྡོ་རྗེ་བསྡམས་
པ་ལས་གུང་མོ་གཉིས་དང༌། མཐའ་མ་གཉིས་ཀྱི་རྩེ་མོ་སྦྱར་བ་དྲུད་ནས། སླར་དྲལ་བའི་ཕྱག་
རྒྱ་བཅས་ཏེ། ཨོྃ་བཛྲ་པཱ་ཎི་བི་སྥོ་ཊ་ཡ་སརྦ་ཨཱ་པ་ཡ་བན་དྷ་ནི། པྲ་མོཀྵ་ཡ་སརྦ་ཨཱ་པ་ཡ་ག་
ཏེ་བྷྱཿསརྦ་ཏ་ཐཱ་ག་ཏ་བཛྲ་ས་མ་ཡ་ཏྲཊ། ༀ་བཛྲ་བན་དྷ་ཏྲཊ་ཀྱིས་སྡིག་པ་དྲལ་ནས་རྡོ་རྗེ་ཁུ་
ཚུར་སྤྱི་བོ་ལ་སོགས་པར་གཏུགས་པར་བསམ་ཞིང༌། ཨོཾ་བཛྲ་ཨ་དྷི་ཏིཥྛ་ཛྙཱ་ན་ས་མ་ཡེ་ཧཱུཾ་གིས་
རྣམ་པར་ཤེས་པ་བྱང་ཆུབ་ཀྱི་སེམས་ཨ་ཐུང་གི་རྣམ་པ་མར་མེ་འབར་བ་ལྟ་བུ་དྲི་མ་མེད་པར་
བསམ་མོ། །
དེ་ནས་གཏོར་མ་རྟེན་ལ་བསྐོར་ཞིང༌། ཨོཾ་སརྦ་བིགྷན་ན་མཿསརྦ་ཏ་ཐཱ་ག་ཏེ་བྷྱོཿཞེས་པ་
ནས་གྲྀཏྣ་དཾ་བ་ལིཾ་ཏ་སྭཱ་ཧཱ། ཞེས་པའི་བར་ལན་གསུམ་གྱིས་བགེགས་ལ་གཏོར་མ་བྱིན་ནས་
སུམ་བྷའི་སྔགས་བརྗོད་ཅིང་ཏིང་ལོ་དང་ཆང་བུ་རྟེན་ལ་ལན་གསུམ་བསྐོར་ཏེ་བགེགས་ལ་བྱིན་
ནས། ཚེ་ལས་འདས་པ་ཆེ་གེ་མོ་ལ་གསོན་གྱི་དུས་ན་ཚེ་ལ་བར་དུ་གཅོད་ཅིང༌། གཤིན་གྱི་
དུས་ན་སྡིག་པ་སྦྱོང་བ་ལ་བར་དུ་གཅོད་པའི་གདོན་བགེགས་ཐམས་ཅད་ལ་གཏོར་མ་འདི་
སྦྱིན་པས་ཏིང་ལོ་འདིས་ལམ་སྒྲོན། ཆངས་བུ་འདི་ལམ་རྒྱགས་ཀྱི་ཚུར་དུ་ཁྱེར་ལ་དཔག་
ཚད་དང་རྒྱང་གྲགས་སུ་མ་གནས་པར་སོང་ཞིག། ཅེས་བརྗོད་ཅིང༌། ཁྲོ་བོ་སྤྱན་དྲངས་མཆོད་
བསྟོད་ནས། གུ་གུལ་གྱི་དུད་པས་བདུག། ཡུངས་ཀར་གྱིས་བྲབ། རོལ་མོའི་སྒྲ་དྲག་ཏུ་བྱ་
ཞིང་སུམ་བྷ་ལ་སོགས་པའི་དྲག་སྔགས་མང་དུ་བརྗོད་པས་བགེགས་དང་བྲལ་བར་
-442-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
བསམས་ནས་ཚེ་འདས་ཀྱི་སྡིག་སྒྲིབ་ཐམས་ཅད་ཀཾ་ནག་པོའི་རྣམ་པས་སྣ་བུག་ནས་ཐོན།
སྣ་སྒོར་སྡིག་པའི་རྣམ་པར་གྱུར་པ་རྟེན་གྱི་མདུན་གྱི་ཏིལ་ལ་ཐིམ་ཞིང་། དེའི་གཡས་གཡོན་
གྱི་མེར་སྲེག་ཅིང་ཆུར་དོར་ལ། ཨོཾ་སརྦ་པཱ་པཾ་ད་ཧ་ན་བྷསྨི་ཀུ་རུ་ཡེ་སྭཱ་ཧཱ། ཞེས་པས་སྡིག་པ་
ཐམས་ཅད་བསྲེགས་པ་ཡེ་ཤེས་ཀྱི་མེ་ཆུས་སྦྱངས་པར་བསམས་ནས་དཀྱིལ་འཁོར་གྱི་ལྷ་
རྣམས་ཀྱི་སྔགས་ལ་སོགས་པའི་སྔགས་བྱིན་རླབས་ཅན་མང་དུ་བཟླས་པའི་ནུས་པ་བྱེ་
མའམ། ཡུངས་ཀར་ལ་བསྟིམས་ཏེ། སྔགས་དེ་རྣམས་བཟླས་ཤིང་བྲབས་པས་ངན་སོང་
ལས་ཐར་བར་བསྒོམས་ལ། བྲིས་སྐུ་ལ་སོགས་པའི་རྟེན་རབ་གནས་ཅན་མེ་ལོང་ལ་ཤར་བ་
ལ། ལས་ཐམས་ཅད་པའི་བུམ་ཆུས་ཁྲུས་གསོལ་བར་བསམ་ཞིང༌། ཇི་ལྟར་བལྟམས་པ་
ཙམ་གྱིས་ནི། །ཞེས་པ་ལ་སོགས་པས་སྐུ་ཁྲུས་གསོལ། འདི་ནི་ཁྲུས་མཆོག་དཔལ་དང་
ལྡན། །ཐུགས་རྗེའི་ཆུ་ནི་བླ་ན་མེད། །བྱིན་རླབས་ཡེ་ཤེས་ཆུ་ཡིན་ཏེ། །ཅི་འདོད་དངོས་གྲུབ་
སྩོལ་བར་མཛོད། །ཅེས་པ་དང༌། དེ་བཞིན་གཤེགས་པ་རྣམས་དང་དེ་སྲས་ལ། །རིན་ཆེན་
བུམ་པ་མང་པོ་སྤོས་ཀྱི་ཆུས། །ཡིད་འོང་ལེགས་པར་བཀང་བ་གླུ་དང་ནི། །རོལ་མོར་བཅས་
པ་དུ་མས་སྐུ་ཁྲུས་གསོལ། །ཅེས་པ་ཤོ་ཀ་རེའི་འོག་ཏུ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་
ས་མ་ཡ་ཤྲཱི་ཡེ་ཧཱུཾ། ཞེས་བརྗོད་ཅིང་བཀྲུ། དེ་དག་སྐུ་ལ་མཚུངས་པ་མེད་པའི་གོས། །གཙང་
ལ་དྲི་རབ་བསྒོས་པའི་སྐུ་ཕྱིའོ། །ༀ་ཧཱུཾ་ཏྲཾ་ཧྲཱིཿཀཱ་ཡ་བི་ཤོ་དྷ་ནི་སྭཱ་ཧཱ། ཞེས་པས་སྐུ་ཕྱིས་པར་
བསམས་ནས། ཁྲུས་བྱས་པའི་ཆུ་རྣམས་སླར་ཡང་བུམ་པར་བླུགས་སོ། །
དེ་ནས་བུམ་པའི་ཆུས་རོ་ལ་དངོས་སུ་བཀྲུ་ཞིང། འདི་ནི་སྦྱིན་པའི་རང་བཞིན་ཆུ། །སེར་
སྣའི་དྲི་མ་སྦྱོང་མཛད་ཅིང༌། །གཏོང་བ་དྲི་ཡིས་ལེགས་བསྒོས་ཆུ། །ཁྲུས་ལེགས་མཛད་ཀྱིས་
ཁྲུས་བགྱིའོ། །དེ་བཞིན་དུ། སྦྱིན་པའི་གནས་སུ། ཚུལ་ཁྲིམས། བཟོད་པ། བརྩོན་འགྲུས།
བསམ་གཏན། ཤེས་རབ་རྣམས་བཅུག། སེར་སྣའི་གནས་སུ་ཁྲིམས་འཆལ། ཁོང་ཁྲོ། ལེ་ལོ།
-443-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྣམ་གཡེང༌། ཤེས་འཆལ་རྣམས་བཅུག་སྟེ། ཚིག་བཞི་པ་ལྔ་དང༌། ཆུ་བོ་དྲུག་གིས་ཁྲུས་བྱས་
པས། །བག་ཆགས་རྣམ་དྲུག་སྦྱངས་ནས་ནི། །གང་ལ་ཉེས་པ་མི་མངའ་བའི། །ཁྲུས་ལེགས་
མཛད་ལ་ཕྱག་འཚལ་ལོ། །ཆུ་བོ་དྲུག་གིས་ཁྲུས་བྱས་པས། །དྲི་མ་རྣམ་དྲུག་སྦྱོང་མཛད་ཅིང༌། །
རྒྱ་ཆེན་ཡོན་ཏན་དྲུག་ལྡན་པའི། །ཁྲུས་ལེགས་མཛད་ཉེས་མི་མངའ་བ། །དྲི་མ་རྣམ་དྲུག་དག་
པ་ཡིས། །ཡོན་ཏན་ཐམས་ཅད་ལྡན་པ་ཡི། །སངས་རྒྱས་ཐམས་ཅད་མཆོད་དོན་དུ། །དད་པས་
བདག་གིས་ཁྲུས་བགྱིའོ། །ཞེས་པའི་ཚིག་བཞི་པ་རེ་དང༌། རྩ་སྔགས་སྤེལ་ཞིང་བཀྲུས་ནས།
ཚེ་ལས་འདས་པ་ཆེ་གེ་མོས་གཙོ་བྱས་པའི་སེམས་ཅན་ཐམས་ཅད་ཀྱི་ཕ་རོལ་ཏུ་ཕྱིན་པ་དྲུག་
གི་མི་མཐུན་པའི་ཕྱོགས་དག་ནས། ཕར་ཕྱིན་དྲུག་གི་ཡོན་ཏན་ཕུན་སུམ་ཚོགས་པ་དང་ལྡན་
པར་གྱུར་ཅིག། ཅེས་པས་ཁྲུས་བྱའོ། །
དེ་ནས་རོ་ཆས་སུ་གཞུག་པ་ནི། དེ་ལྟར་ཁྲུས་བྱས་ནས་མི་དར་མ་དགུན་དུས་ལྟ་བུར་
ཤི་བའི་རོ་གསར་པ་ཡིན་ན་ཆུ་རྒྱུས་རེངས་ནས་སྡོད་ཁང་སྒྱེལ་ཉེན་ཡོད་པས་ཕག་ཏུ་ཆུ་རྒྱུས་
གསུམ་གཅད། རྨ་ཆུ་ཡོད་ན་ཡང་བཙགས་ཏེ། རོ་སྐྱོན་མེད་པར་བྱས་ནས་དྲིལ་ཕྱིས་བྱས་ཤིང༌།
སླར་ཡང་ལུས་ཐམས་ཅད་དྲི་ཞིམ་པོས་ལེགས་པར་བྱུགས་ནས་ལས་སྔགས་བཟླས་པའི་གུ་
གུལ་སོགས་ཀྱི་དུད་པས་བདུག་ཅིང་། རོ་ཇི་ལྟ་བའི་རབ་འབྲིང་ཐ་གསུམ་གྱི་གོས་དང་རྒྱན་
དཀར་པོས་སྤྲས། གོས་དང། རྒྱན་རྣམས་ལ་ཡང་བདུག་སྤོས་ཀྱིས་སྔར་ལྟར་བདུག། གཞན་
ཡང་མེ་ཏོག་གི་ཕྲེང་བ་སྣ་ཚོགས་དང༌། འབྲུ་སྣ་ཚོགས་ཀྱིས་ཀྱང་མཆོད་ཅིང་གཏོར་བར་བྱའོ། །
དེ་ནས་སྤྱི་བོར་ཨོཾ། མགྲིན་པར་ཨཱཿ༔སྙིང་ཁར་ཧཱུཾ། ལྟེ་བར་སྭཱ། གསང་བར་ཧཱའི་སྔགས་
བྲིས་པ་རྣམས་གདགས་ཤིང༌། ཁྱད་པར་རང་གི་ལྷའམ། ལྷ་གཞན་ཡང་རུང༌། དེ་རྣམས་ཀྱི་སྙིང་
པོ་བྱིན་རླབས་ཅན་རྣམས་སྙིང་ཁར་གདགས་པར་བྱའོ། །དེ་ནས་རྡོ་རྗེ་ཁུ་ཚུར་གཉིས་ཀྱིས་སྙིང་
ཁ། ལྐོག་མ། ཁ། དཔྲལ་བ། མཛོད་སྤུར། རྣ་བ་གཉིས། མགོ་བོ་གཙུག་ཕུད་དཔུང་པ་གཉིས། །
-444-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
སྣ་དང་སྐེད་པ་པུས་མོ་བོལ། །ལོང་བུ་སྣ་ཡི་རྩེ་མོ་དང༌། །མིག་གཉིས་དང་ནི་གསང་བ་ཡི། །
དབང་པོ་རྣམས་ཀྱི་གནས་སུ་ནི། །གཏུག་ཅིང་། ཨོཾ་སརྦ་བི་ད་བཛྲ་ཨ་དྷི་ཏིཥྛ་ཛྙཱ་ན་ས་མ་ཡེ་ཧཱུཾ།
ཞེས་པས་བྱིན་གྱིས་བརླབ་པར་བྱའོ། །
དེ་ནས་རོ་སྲེག་གི་དངོས་གཞི་ནི། ཕལ་ཆེར་ཞི་བའི་སྦྱིན་སྲེག་འབྲིང་པོ་དང་འདྲ་བ་ལ།
ཁྱད་པར་དཔངས་སུ་ཁྲུ་བཞིའི་ཐབ་ཟླུམ་པོའམ། གྲུ་བཞི་པ་བྱས་ཏེ། སྒྱེད་པུ་ལ་ཁྲུ་གང་། རོ་
ལ་ཁྲུ་དོ། སྟེང་དུ་ཁྲུ་གང་པ། རྒྱར་རོ་ཆུང་ན་ཁྲུ་གང་། ཆེ་ན་ཁྲུ་དོ་པ་སོ་ཕག་ལ་སོགས་པས་
བརྩིགས་པའམ། ལེགས་པར་བརྐོས་ནས་སྟེང་མཆོད་རྟེན་ལྟ་བུ་དུད་ཁུང་ཅུང་ཟད་དང་བཅས་
པ་བསྒྲུབ་པར་བྱའོ། །དེ་ཡང་དང་པོར་མེ་སྒོ་དང་བཅས་པའི་ཐབ་གྲུ་བཞི་པ། མཆུ་དང་ཁ་ཁྱེར་
ལ་སོར་བཞི་པའམ། སོར་བརྒྱད་བརྒྱད་པ། རྡོ་རྗེ་དཀར་པོའི་ཕྲེང་བས་བསྐོར་བ། ནང་ལོགས་
ནས་སྒྱེད་པུ་འབུར་བའམ། ལྕགས་སྒྱེད་ལྟ་བུ་བཞག་ནས་དེར་རས་གཙང་མའི་གདན་བྱས།
རས་གཤག་ལྟ་བུས་རོའི་རྒྱབ་ནས་ལྟོ་བའི་མདུན་དང་། དེ་ནས་རྒྱབ་དང༌། དེ་ནས་རྐང་པ་
གཤིབས་པ་ཙོག་པུའི་པུས་འོག་གི་མདུན་ནས་ལེགས་པར་བསྡམས་ནས་རས་སམ། ཤོག་བུ་
ལ་འཁོར་ལོ་དཀར་པོ་རྩིབས་བརྒྱད་པའི་ལྟེ་བར་པདྨ་བྲིས་པའི་སྟན་ལ་ཐབ་ལོགས་ལ་འཕང་
ཅུང་ཟད་གཏད་པས་རྒྱུ་ཞབས་ལ་མེའི་མཐིལ་ཕོག་ཙམ་གྱིས་སྒུར་བར་བཞག་སྟེ། ཤིང་རྟེན་
གྱིས་མེ་འབུལ་བར་བྱས་ལ། ཨོཾ་ཨཱཿཧཱུཾ་དང་ལས་སྔགས་བཟླས་པའི་རས་དཀར་པོ་གཙང་
མའི་གོས་མར་དཀར་གྱིས་ཁུ་བས་གཤེར་བར་བྱས་པས་སླར་ཡང་གཡོག་པར་བྱའོ། །
དེ་ནས་ཐབ་ཀྱི་ནང་ལོགས་ཐམས་ཅད་དང༌། གྲུ་བཞིར་བཟའ་ཤིང་གི་ཚལ་བའི་བུད་
ཤིང་གཙང་མ་ལ་ལས་སྔགས་བཟླས་པའི་བསང་གཏོར་བྱས་པས་དགང་ཞིང་བརྩིགས་ལ།
སོ་ཕག་གམ། ཤ་རྡོ་ལ་སོགས་པས་སྟེང་ཟླུམ་པོར་བརྩིག་པར་བྱའོ། །སྐྱེས་བུ་ཁྱད་པར་ཅན་
ནམ། སྟོབས་དང་ལྡན་པ་ཡིན་ན། འཁོར་ལོས་སྒྱུར་རྒྱལ་ལ་བྱ་བ་ལྟར་ལྕགས་ཀྱི་སྒྲོམ་བྲེ་
-445-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལེགས་ལྟ་བུ་རྒྱ་དཔངས་སྔར་དང་འདྲ་བར་རས་བལ་ལྟ་བུའི་སྟན་ལ། པུར་བཞག་སྟེ། རས་
ཟུང་གཙང་མ་མང་པོས་དཀྲིས། འབྲུ་མར་གྱིས་བཀང་། ཁ་ཆོད་ཐོག་ལྟ་བུ་འོག་གི་ས་འཛིན་
ལ་ཤིན་ཏུ་འགྲིག་པ་དང༌། དེའི་སྟེང་དུ་རྒྱ་ཕིབས་ལྟ་བུའི་ཁ་ཆོད་བསྒྲིགས་ཏེ། སྒྲོམ་དེ་ཉིད་
ལྕགས་སྒྱེད་ལྟ་བུའི་སྟེང་དུ་བཀོད་ནས་དྲི་ཞིམ་པོའི་ཤིང་ཚལ་གྱིས་ཕྱོགས་ཐམས་ཅད་ནས་
གཅེར་བར་བྱའོ། །
དེ་ནས་ཐབ་ཀྱི་ཕྱི་རོལ་ཏུ